Mihaels Vitmanis

**Mihaels Vitmanis** (, dažreiz rakstīts arī kā *Wittman*; dzimis , miris ) bija Otrā pasaules kara vācu tanku ass, SS hauptšturmfīrers, Dzelzs krusta bruņinieka krusta ar ozola lapām un Zobeniem kavalieris. Viens no efektīvākajiem Otrā pasaules kara tanku asiem, pēc Vācijas datiem Otrā pasaules kara laikā iznīcinājis 138 ienaidnieka tankus un 132 prettanku lielgabalus.

Pazīstams ar britu 7. bruņutanku divīzijas tanku "slazdu" Villerbokāžas kaujas laikā 1944. gada 13. jūnijā. Vadot tanku *[[Tiger I]]*, Vitmanis iznīcināja līdz 14 britu tankus, 15 bruņutransportierus un divus prettanku lielgabalus 15 minūšu laikā pirms viņa paša tanka sašaušanas.

Vitmanis pēc kara kļuva par kulta figūru, pateicoties viņa sasniegumiem kā "Tanku asam" (augsti apbalvots tanku komandieris), kas bija daļa no radītā tēla par *[[Waffen-SS]]* populārajā kultūrā. Vēsturniekiem ir dažādi viedokļi par viņa taktisko sniegumu kaujā. Daži slavēja viņa rīcību Villerbokāžas kaujas laikā, savukārt daudzi citi apšaubīja viņa kā tanku komandiera spējas, un uzskata ka slava par viņa tanku uzvarām bijusi pārspīlēta.

## Biogrāfija
Dzimis 1914. gada 22. aprīlī Bavārijā zemnieku Johana un Ursulas Vitmaņu ģimenē. 1934. gada februārī — augustā viņš bija brīvprātīgais Impērijas darba dienestā. No 1934. gada oktobra viņš dienēja Vērmahtā, un 1935. gada novembrī viņam tika piešķirta kaprāļa dienesta pakāpe. No 1934. līdz 1937. gadam dienēja 19. kājnieku pulka 10. rotā Freisingā. 1937. gada 1. aprīlī iestājās *[[Waffen-SS]]* (dienesta apliecība Nr. 311 623) un brīvprātīgi uzsāka dienestu *[[Leibstandart SS Adolf Hitler]]* pulkā.

Polijas un Francijas kampaņu dalībnieks, kuru laikā dienēja kā ''Sd.Kfz 22''2 bruņumašīnas vadītājs un pēc tam tās komandieris. *Leibstandart* pulka izlūku bataljona sastāvā. Kopš 1941. gada aprīļa uzbrukuma prettanku pašgājējlielgabala ''StuG III'' komandieris. Vēlāk arī Balkānu kampaņas dalībnieks. No 1941. gada jūnija sākoties vācu iebrukumam PSRS, karojis padomju-vācu frontē.

PSRS iebrukuma laikā viņš komandēja pašgājējlielgabalu vadu. Viņš iznīcināja vairākus tankus un vienā kaujā ar savu ieroci aizturēja padomju uzbrukumu 8 T-34 tanku sastāvā, iznīcinot 6 no tiem. 1942. gada 4. jūnijā Vitmani nosūtīja mācīties uz SS kursantu skolu Bādtelcā un pēc kursu beigšanas 1942. gada 21. decembrī Vitmanis ieguva SS unteršturmfīrera dienesta pakāpi. 1942. gada decembrī — 1943. gada janvārī viņš izgāja apmācību uz jaunajiem un daudzsološajiem vācu tankiem — ''Pz.Kpfw. VI Tiger''.

Kopš 1943. gada janvāra SS divīzijas *Leibstandart SS Adolf Hitler* tanku pulka 13. smago tanku rotas "Tīģeru" vada komandieris. 1943. gada 5. jūlijā Kurskas kaujas pirmajā dienā Vitmanis iznīcināja 8 tankus un 7 artilērijas ieročus; Kopumā šajā kaujā viņš iznīcināja 30 T-34 un KV-1 tanki. Vēlāk vienā dienā, 1943. gada 13. novembrī, viņš iznīcināja 20 T-34 padomju tankus. Pēc šīs kaujas Vitmanis kļuva zināms kā slavenākais tankists pasaules militārajā vēsturē. 1943. gada beigās vienā kaujā Vitmanis iznīcināja 10 tankus, un viņa kopējais iznīcināto pretinieku tanku skaits sasniedza 66 tankus. 1944. gada 13. janvārī viņš iznīcināja 19 tankus un 3 pašgājējlielgabalus lielgabalus SU-76. Par izcilu dienestu 1944. gada 30. janvārī apbalvots ar Dzelzs krusta bruņinieka krustu ar ozola lapām un paaugstināts par SS oberšturmfīreru.

1944. gada aprīlī Vitmanis tika pārcelts uz Franciju un iecelts par 101. SS smago tanku bataljona 2. rotas komandieri, līdz tam laikam iznīcinājis jau 119 padomju tankus. 1944. gadā Normandijas kauju dalībnieks. Šeit Vitmanis kļuva slavens slavenajā Villerbokāžas kaujā 1944. gada 13. jūnijā, kur skaidri tika demonstrēta gan Vitmaņa meistarība, gan *Tiger* smagā tanka pārākums bruņās pār ienaidnieka transportlīdzekļiem. Vadot 101.smagā SS tanku bataljona "Tīģeru" rotu, viņš pēkšņi uzbruka stāvošai britu bruņutehnikas kolonnai, ar kopīgām vienības darbībām 15 minūšu laikā vācu bataljona tanki iznīcināja vairākus britu tankus, 2 prettanku lielgabalus un aptuveni 15 ienaidnieka bruņutehnikas vienības no britu 7. bruņotās divīzijas izlūkošanas eskadras, tā sauktās "tuksneša žurkas", kas vācu feldmaršalam Rommelam sagādāja daudz nepatikšanu Āfrikā. Tālākās kaujas laikā, pirms viņa tanks tika iznīcināts, darbojoties atsevišķi no rotas, iznīcināja vēl vairākus tankus. Kaujas rezultātā Vitmaņa apkalpe iznīcināja līdz 11 britu tankiem, 1—2 prettanku lielgabaliem un vairākus bruņutransportierus. Vitmaņa rīcības dēļ briti nespēja noturēt augstieni 213., lai gan vācieši turpmākajā kaujas fāzē cieta ievērojamus zaudējumus.

Par savu rīcību kaujas laukā Vitmanis 1944. gada 22. jūnijā tika apbalvots ar Bruņinieka krustu ar ozola lapām un zobeniem, ko viņam personīgi Berghofā pasniedza Ādolfs Hitlers. Līdz 1944. gada 14. jūnijam Vitmanis bija iznīcinājis 138 tankus un 132 lielgabalus. No 1944. gada 10. jūlija 101. smagā SS tanku bataljona komandieris (kurā līdz tam laikam bija 11 kaujas spējīgi *Tiger* tanki un vēl 19 atradās remonta darbnīcās). Augustā kaujās Vitmanis vadīja 12. SS tanku divīzijas "Hitlerjūgends" tanku grupu (apmēram 25 tanki).

Vitmanis gāja bojā kaujā 1944. gada 8. augustā, atvairot aptuveni 60 ienaidnieka tanku uzbrukumu, kas tomēr vācu pavēlniecībai deva iespēju piesaistīt papildspēkus un novērst britu spēku izrāvienu. Kopumā kara laikā Vitmanis iznīcināja 138 ienaidnieka tankus (tostarp 119 padomju-vācu frontē) un 132 citus transportlīdzekļus.

## Galerija

Bundesarchiv Bild 146-1989-099-15, Michael Wittmann und Adolf Hitler.jpg|M. Vitmanis un A. Hitlers (30.01.1944.)
Bundesarchiv Bild 101I-299-1802-08, Nordfrankreich, Michael Wittmann auf Panzer VI (Tiger I).jpg|Mihaels Vitmanis  1944. gada maijā, Francijā
Bundesarchiv Bild 101I-299-1804-07, Nordfrankreich, Panzer VI (Tiger I).jpg|Vitmaņa tanku rota, 1944. gada 7. jūnijā, ceļā uz Morņī. Vitmanis stāv Tiger 205 tornī
LaCambe2.JPG|Mihaela Vitmaņa un viņa tanka Tiger 007 apkalpes locekļu kapi Lakambes kapsētā, Francijā
Bundesarchiv Bild 101I-738-0267-21A, Villers-Bocage, zerstörte Militärfahrzeuge.jpg|Vitmaņa iznīcinātās britu transporta kolonnas atlūzas, ieskaitot prettanku lielgabalu priekšplānā


## Literatūra
* 
* 
* 
* 

## Atsauces

## Ārējās saites

* DDay-Overlord.com 
* Battlefield Misteries: Who Killed Michael Wittmann?